Յումժագիյն Ցեդենբալ

Յումժագիյն Ցեդենբալ (, ), Մոնղոլիայի ժողովրդական հեղափոխական կուսակցության (ՄԺՀԿ) և միջազգային կոմունիստական շարժման, ՄԺՀ պետական գործիչ։ ՄԺՀ ԳԱ պատվավոր անդամ (1966)։ ՄԺՀ Աշխատանքի հերոս (1961), ՄԺՀ հերոս (1966)։ 1938 թվականին ավարտել է Իրկուտսկի ֆինանսա-տնտեսագիտական ինստիտուտը։ 1939 թվականին ընդունվել է ՄԺՀԿ շարքերը։ 1939-1940 թվականներին եղել է ՄԺՀ ֆինանսների մինիստրի տեղակալ, ապա՝ մինիստր։ 1940 թվականից՝ ՄԺՀԿ ԿԿ և ՄԺՀԿ ԿԿ նախագահության (1943 թվականից՝ քաղբյուրոյի) անդամ։ 1940-1954 թվականներին Յումժագիյն Ցեդենբալը ՄԺՀԿ ԿԿ գլխավոր քարտուղարն էր, միաժամանակ (1941-1945 թվականներին) Մոնղոլական ժողովրդահեղափոխական բանակի գլխավոր հրամանատարի տեղակալը և քաղվարչության պետը։ 1945-1952 թվականներին՝ ՄԺՀ պրեմիեր մինիստրի տեղակալ, միաժամանակ (մինչև 1948 թվականը)՝ պետպլանի նախագահ։ 1952-1974 թվականներին՝ Մինիստրների խորհրդի նախագահ։ 1958 թվականից՝ ՄԺՀԿ ԿԿ առաջին, 1980-1984 թվականներին՝ գլխավոր քարտուղար։ 1974-1984 թվականներին՝ ՄԺՀ ժողովրդական Մեծ խուրալի նախագահության նախագահ։

Պարգևատրվել է Լենինի 2, Կուտուզովի I աստիճանի, Հոկտեմբերյան հեղափոխության շքանշաններով և Ժոլիո-Կյուրիի անվան Խաղաղության ոսկե մեդալով (1973)։

Ծանոթագրություններ 

Պետական գործիչներ
Հեղափոխական գործիչներ
Աշխատանքային կարմիր դրոշի շքանշանի ասպետներ